প্রকাশ : ২৬ সেপ্টেম্বর, ২০২০ ২১:২৭

# আজকে বাংলাদেশ বিদ্যুতে স্বয়ংসম্পূর্ণ: মাকসুদ কামাল

#### অনলাইন ডে

ঢাকা বিশ্ববিদ্যালয়ের উপ-উপাচার্য অধ্যাপক ড. মাকসুদ কামাল (শিক্ষা) বলেন, উন্নয়নের একটি বড় সূচক হলো নিরবিচ্ছিন্ন বিদ্যুৎ, আজকে বাংলাদেশ বিদ্যুতে স্বয়ংসম্পূর্ণ। আগামীতে রূপপুরসহ দক্ষিণাঞ্চলে আরো একটি নিউক্লিয়ার পাওয়ার প্ল্যান্ট স্থাপনের জন্য সরকার পদক্ষেপ নিচ্ছে। আজকে যারা এসবের বিরুদ্ধচারণ করছে, মানববন্ধন করছে,  তারা মূলত দেশের উন্নয়নের বিপক্ষেই কথা বলছে।

রাজধানীর রবীন্দ্র সরোবরে প্রধানমন্ত্রী শেখ হাসিনার ৭৪তম জন্মদিন উপলক্ষে মুক্তিযুদ্ধের স্বপক্ষের সংগঠন গৌরব ৭১ এর চারদিন ব্যাপী আলোকচিত্র প্রদর্শনীর দ্বিতীয় দিনে এ সব কথা বলেন তিনি।

প্রধান আলোচকের বক্তব্যে মাকসুদ কামাল বলেন, বিশ্বে যতগুলি দেশ উচ্চ জিডিপি নিয়ে এগিয়ে যাচ্ছে শেখ হাসিনার নেতৃত্বে বাংলাদেশ তাদের মধ্যে অন্যতম। সেকারণেই বাংলাদেশ এখন সারা বিশ্বে উন্নয়নের রোল মডেল। ২০১৫ এর ছিটমহল সমস্যার সমাধান, সমুদ্র বিজয় সবকিছুর গোড়াপত্তন করে গেছেন জাতির জনক বঙ্গবন্ধু শেখ হাসিনা। সমুদ্র বিজয়ে বঙ্গবন্ধুর সুযোগ্য কন্যা শেখ হাসিনা যে কূটনৈতিক দূরদর্শিতা দেখিয়েছেন তা ইতিহাসে বিরল। আন্তর্জাতিক আদালতে আমরা যেভাবে চেয়েছি ঠিক সেভাবেই আমাদের পক্ষে রায় হয়েছে। আজকে আমরা জল স্থল সবদিক থেকেই সার্বভৌম একটি রাষ্ট্র।

অনুষ্ঠানে আরো উপস্থিত ছিলেন আন্তর্জাতিক অপরাধ ট্রাইব্যুনালের প্রসিকিউটর ব্যারিস্টার তুরিন আফরোজ, বাংলাদেশ ছাত্রলীগের সাবেক সভাপতি বদিউজ্জামান সোহাগ, গৌরব ৭১ এর সভাপতিসহ আরো অনেকে।

উক্ত আলোচনা অনুষ্ঠানের সঞ্চালনা করেন গৌরব ৭১ এর সাধারণ সম্পাদক এফ এম শাহীন এবং আলোচনা পরবর্তী মনোজ্ঞ সাংস্কৃতিক অনুষ্ঠানের সঞ্চালনা করেন গৌরব৭১ এর গবেষণা সম্পাদক আতিক মোহামুদ রোমেল।

*বিডি-প্রতিদিন/বাজিত হোসে*